Pakuotės lapelis: informacija vartotojui

Neurorubine  Forte Lactab plėvele dengtos tabletės
Tiamino nitratas, piridoksino hidrochloridas, cianokobalaminas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu Jūsų savijauta per 4 savaites nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Neurorubine Forte Lactab ir kam jis vartojamas
2.	Kas žinotina prieš vartojant Neurorubine Forte Lactab
3.	Kaip vartoti Neurorubine Forte Lactab
4.	Galimas šalutinis poveikis
5.	Kaip laikyti Neurorubine Forte Lactab
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Neurorubine Forte Lactab ir kam jis vartojamas

Neurorubine Forte Lactab yra trijų vitaminų, svarbių nervų sistemos veiklai, didelių dozių derinys. 
Tai yra vandenyje tirpūs vitaminai, todėl organizme susidaro tik labai nedidelės jų atsargos. Visi šie vitaminai yra būtini normaliai medžiagų apykaitai organizme.
Nepakankamas šių vitaminų kiekis gali pasireikšti uždegimu ir skausmu, sutrikdyti periferinių nervų funkcijas. 
Vartojant nervų sistemos ligų gydymui, B grupės vitaminai atstato jų stoką organizme ir skatina nervinio audinio natūralų gijimo procesą. Yra duomenų, kad vitaminas B1 pasižymi skausmą malšinančiu poveikiu. 
Neurorubine Forte Lactab vartojamas esant B grupės vitaminų stokos sukeltoms ligoms.

Neurorubine Forte Lactab vartoti negalima:
· jeigu yra alergija vitaminams B1, B6 ar B12 arba bet kuriai pagalbinei šio vaisto medžiagai (jos išvardytos 6 skyriuje);
· jeigu sergate žvyneline.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Neurorubine Forte Lactab.
Vartojant Neurorubine Forte Lactab, dėl vitaminų B1, B6 ir B12 poveikio, gali pasireikšti odos alerginių reakcijų.
Retais atvejais, vitamino B6 vartojant ilgai ir dideles dozes (daugiau kaip 200 mg per parą), gali atsirasti trumpalaikė periferinė jutiminė neuropatija, tačiau vaisto vartojimą nutraukus pokyčiai visiškai išnyksta. Dėl vaisto vartojimo gali pablogėti aknė.
Vitamino B12 preparatai gali paslėpti funikulinės mielozės ir piktybinės anemijos simptomus ir jų metu atsirandančius laboratorinių tyrimų duomenis.

Vaikams ir paaugliams
Kol kas patirties dėl gydymo vaikams nėra. Dėl to vaistas neturi būti skiriamas vaikams gydyti.

Kiti vaistai ir Neurorubine Forte Lactab
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Vaisto sudėtyje esanti didelė vitamino B6 dozė gali silpninti L-Dopos poveikį bei pabloginti Parkinsono ligą. Taip pat vitaminas B6 gali silpninti altretamino (vaisto, vartojamo vėžiui gydyti) poveikį. Kartu vartojamo izoniazido toksinis poveikis gali stiprėti.
Tiosemikarbazonas ir 5-fluorouracilas, būdami tiamino antagonistais, gali trikdyti vitamino B1 poveikį. 
Kartu su Neurorubine Forte Lactab vartojant vaistus, surišančius skrandžio rūgštis (antacidus), pablogėja vitamino B1 pasisavinimas.

Jei sergate kitomis ligomis, esate alergiškas apie tai pasakykite savo gydytojui ar vaistininkui.

Neurorubine Forte Lactab vartojimas su maistu, gėrimais ir alkoholiu
Alkoholis ir arbata slopina vitamino B1 pasisavinimą. 

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą,  pasitarkite su gydytoju arba vaistininku.

Nėščios ir žindančios moterys gali vartoti dienos poreikį atitinkančią vitaminų dozę. Neurorubine Forte Lactab sudėtyje yra didelės vitaminų dozės, todėl vartoti vaistą galima tik pasitarus su gydytoju.

Vairavimas ir mechanizmų valdymas
Ar Neurorubine Forte Lactab daro poveikį gebėjimui vairuoti ir valdyti mechanizmus, neištirta, tačiau nesitikima, kad vaistas gali jį bloginti.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Rekomenduojama dozė yra 1-2 tabletės per parą.

Vartojimo trukmė
Kiek laiko vartoti Neurorubine Forte Lactab, patars gydytojas. Vėliausiai po 4 savaičių būklę turi įvertinti gydytojas.

Ką daryti pavartojus per didelę Neurorubine Forte Lactab dozę?
Vaisto perdozavus, nedelsiant reikia pasitarti su gydytoju. Reikia sumažinti vaisto absorbciją (rekomenduojama gerti aktyvintosios anglies).

Vitaminas B6 
Vartojant didelę vitamino B6 dozę (200 mg ar daugiau, ilgiau kaip 5 mėnesius), labai retai gali atsirasti periferinė sensorinė neuropatija, kuri, nutraukus vaisto vartojimą, dažniausiai išnyksta.
Pavartojus daugiau kaip 2 g per parą pasireiškė nervų sistemos pažeidimas su judesių ir jutimo sutrikimu  (dilgsėjimas, nejautrumas), traukuliai, labai retai - kraujo ląstelių skaičiaus pokyčiai ir odos uždegimo požymiai.

Vitaminas B12
Retai po didelių dozių vartojimo buvo stebėta alerginių reakcijų, egzemos pobūdžio odos pokyčių ir gerybiniai spuogai.

Pamiršus pavartoti Neurorubine Forte Lactab
Negalima vartoti dvigubos dozės norint kompensuoti praleistą dozę.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Po trumpalaikio arba ilgalaikio vartojimo gali pasireikšti šis šalutinis poveikis.

Retas (pasitaiko 1-10 iš 10000 žmonių)
· Alerginės reakcijos, jei vitamino B6 vartojama ilgai ir didesnės kaip 200 mg dienos dozės, gali atsirasti trumpalaikė periferinė jutiminė neuropatija (nervų pažeidimas, pasireiškiantis dilgsėjimu, skruzdžių bėgiojimo pojūčiu), padažnėjęs širdies ritmas.

Labai retas (pasitaiko rečiau negu 1 iš 10000 žmonių)
· Padidėjusio jautrumo reakcijos: edemos (angioneurozinė, plaučių), cianozė (oda bei gleivinės įgauna melsvą atspalvį), pykinimas, kraujosruvos virškinimo trakte, niežulys, dilgėlinė, prakaitavimas, silpunas, spaudimo pojūtis ryklėje.

Dažnis nežinomas (negali būti apskaičiuotas pagal turimus duomenis)
· Jaudulys, nerimas, parestezija, mieguistumas, galvos skausmas, kvėpavimo sutrikimas, paprastoji aknė, daugiaformė eritema.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt).  Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje.

Ant kartono dėžutės ir lizdinės plokštelės po „Tinka iki/EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Neurorubine Forte Lactab sudėtis

· Veikliosios medžiagos yra tiamino nitratas (Vitaminas B1), piridoksino hidrochloridas (Vitaminas B6), cianokobalaminas (Vitaminas B12). Kiekvienoje plėvele dengtoje tabletėje yra 200 mg tiamino nitrato, 50 mg piridoksino hidrochlorido, 1 mg cianokobalamino.
· Pagalbinės medžiagos tabletės branduolyje yra metilceliuliozė, manitolis, mikrokristalinė celiuliozė, celiuliozės milteliai, pregelifikuotas krakmolas, koloidinis bevandenis silicio dioksidas, magnio stearatas; tabletės plėvelėje – hipromeliozė, talkas, titano dioksidas (E171), makrogolis, eritrozinas (E127). 

Neurorubine Forte Lactab išvaizda ir kiekis pakuotėje
Neurorubine Forte Lactab yra apvalios, rausvos, išgaubtos, dengtos plėvele tabletės, vienoje pusėje įspaustas žymuo „TP“.
Pakuotėje yra 20 plėvele dengtų tablečių, supakuotų į PVC/PVDC/aliuminio lizdines plokšteles.

Registruotojas ir gamintojas

Registruotojas
Teva B.V.
Swensweg 5, 2031 GA Haarlem,
Nyderlandai

Gamintojas
Merckle GmbH
Ludwig-Merckle-Strasse 3
89143 Blaubeuren
Vokietija 

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB Teva Baltics
Molėtų pl. 5 
LT-08409 Vilnius 
Tel. +370 5 266 02 03




Šis pakuotės lapelis paskutinį kartą peržiūrėtas 2024-02-01.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/

